****

|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ** **ΠΕΡΙΦΕΡΕΙΑ ΑΝΑΤ. ΜΑΚΕΔ. & ΘΡΑΚΗΣ** **ΓΕΝΙΚΗ ΔΙΕΥΘΥΝΣΗ ΑΝΑΠΤΥΞΙΑΚΟΥ****ΠΡΟΓΡΑΜΜΑΤΙΣΜΟΥ ΠΕΡΙΒΑΛΛΟΝΤΟΣ ΚΑΙ** **ΥΠΟΔΟΜΩΝ** **Δ/ΝΣΗ ΤΕΧΝΙΚΩΝ ΕΡΓΩΝ Π.Ε. ΡΟΔΟΠΗΣ****ΤΜΗΜΑ ΔΟΜΩΝ ΠΕΡΙΒΑΛΛΟΝΤΟΣ** Ταχ. Διεύθυνση : Φιλίππου 82 69132 ΚομοτηνήΠληροφορίες : Σ. ΠίτατζηΤηλέφωνο : +30 25313-53933Τηλεομοιότυπο : +30 25313-53944Η-Ταχυδρομείο : spitatzi@pamth.gov.gr |  **Κομοτηνή, 16-3-2017** **Αρ. πρωτ. 836** |

**ΑΝΑΚΟΙΝΩΣΗ**

**ΘΕΜΑ:** Εκδήλωση ενδιαφέροντος για την διαμόρφωση αρχείου αποθήκης ΠΑΜΘ

Η Δ/νση Τεχνικών Έργων Περιφερειακής Ενότητας Ροδόπης της ΠΑΜΘ καλεί τους ενδιαφερόμενους να υποβάλλουν έγγραφες οικονομικές προσφορές για την διαμόρφωση του αρχείου της ΠΑΜΘ στην αποθήκη του Αγροτικού Κτηνιατρείου στην οδό Σισμάνογλου, που περιλαμβάνει τα εξής:

**Α. ΥΛΙΚΑ**

Προμήθεια ορθοστατών και ραφιών τύπου dexion για να τοποθετηθεί το σύνολο των φακέλων του αρχείου και συγκεκριμένα:

* Ορθοστάτες ύψους 305 cm: τεμάχια 228
* Ράφια 38Χ92 cm: τεμάχια 172
* Ράφια 38Χ72 cm: τεμάχια 250
* Ράφια 38Χ122 cm: τεμάχια 20
* Βίδες και παξιμάδια για την συναρμολόγηση

Προϋπολογισθέν κόστος προμήθειας υλικών 5.300,00 ευρώ χωρίς ΦΠΑ, συνολικά 6.572,00 ευρώ συμπεριλαμβανομένου ΦΠΑ 24%.

**Β. ΕΡΓΑΣΙΕΣ (ΠΑΡΟΧΗ ΥΠΗΡΕΣΙΑΣ)**

* Εργασίες αποσυναρμολόγησης υπαρχόντων dexion
* Εργασίες εγκατάστασης του συνόλου των dexion (νέων και υπαρχόντων) σύμφωνα με το σχέδιο της διάταξης των ραφιών
* Μεταφορά μέρους του αρχείου της Δ/νσης Αναπτυξιακού Προγραμματισμού από το κτίριο της Περιφέρειας (Κακουλίδου 1) στην αποθήκη του Αγροτικού Κτηνιατρείου (Σισμάνογλου)
* Εργασίες αποκατάστασης τοπικών φθορών των χώρων αρχειοθέτησης
* Εργασίες για την μετακίνηση του υπάρχοντος αρχείου και των παλετών από το εσωτερικό του κτιρίου στον εξωτερικό χώρο της αυλής (ανά δωμάτιο), διαλογή του υλικού σε συνεργασία με τους υπαλλήλους της Δ/νσης Αναπτυξιακού Προγραμματισμού, αρχειοθέτησή του εκ νέου στα ράφια και τοποθέτηση εκ νέου όλων των παλετών στο χώρο που θα υποδειχθεί

Προϋπολογισθέν κόστος εργασιών 10.800,00 ευρώ χωρίς ΦΠΑ, συνολικά 13.392,00 ευρώ συμπεριλαμβανομένου ΦΠΑ 24%

1. Το προϋπολογισθέν κόστος ανέρχεται στο ύψος των έξι χιλιάδων πεντακοσίων εβδομήντα δυο ευρώ (6.572,00€) για την προμήθεια υλικών και δεκατριών χιλιάδων τριακοσίων ενενήντα δύο ευρώ (13.392,00€) για εργασίες (παροχή υπηρεσίας), δηλαδή ανέρχεται συνολικά στο ποσό των δεκαεννιά χιλιάδων εννιακοσίων εξήντα τεσσάρων ευρώ (19.964,00€), συμπεριλαμβανομένου ΦΠΑ 24%.
2. Η εν λόγω δαπάνη θα καλυφθεί από το έργο **«ΕΡΓΑ ΚΕΝΤΡΙΚΩΝ ΑΥΤΟΤΕΛΩΝ ΠΟΡΩΝ (Κ.Α.Π) ΠΕΡΙΦΕΡΕΙΑΣ ΑΝΑΤ. ΜΑΚΕΔΟΝΙΑΣ-ΘΡΑΚΗΣ»** της **ΣΑΕΠ 031** με **ΚΑΕ: 2012ΕΠ03100002,** στο οποίο ανήκει το υποέργο **«Διαμόρφωση αρχείου αποθήκης ΠΑΜΘ»**
3. Επισημαίνεται ότι το έργο της διαμόρφωσης αρχείου αποθήκης ΠΑΜΘ είναι ένα και αδιαίρετο και οι δαπάνες επιμερίζονται ως άνωθεν αποκλειστικά για λόγους λογιστικής διαχείρισης και εκτέλεσης του προϋπολογισμού.
4. Το κριτήριο επιλογής είναι η χαμηλότερη συνολικά προσφορά για όλο το έργο της προμήθειας υλικών και εργασίας-παροχής υπηρεσίας. Προσφορές που θα αφορούν μόνο την προμήθεια υλικών ή μόνο την εργασία θα απορρίπτονται.
5. Οι προσφορές δεν είναι δεσμευτικές για την ΠΕ Ροδόπης, ούτε υποχρεούται αυτή να προχωρήσει άμεσα στην εν λόγω προμήθεια, για οιονδήποτε λόγο.
6. Η ΠΑΜΘ θα προβεί στην ανάθεση του έργου, με υπογραφή αντιστοίχου συμφωνητικού, μετά από την έκδοση της σχετικής Απόφασης Έγκρισης Απευθείας Ανάθεσης.

Οι προσφορές θα πρέπει να κατατεθούν, σε κλειστό φάκελο με την ένδειξη **Προσφορά για** **το υποέργο : «Διαμόρφωση αρχείου αποθήκης ΠΑΜΘ» ΚΑΕ: 150001003, του έργου «ΕΡΓΑ ΚΕΝΤΡΙΚΩΝ ΑΥΤΟΤΕΛΩΝ ΠΟΡΩΝ (Κ.Α.Π) ΠΕΡΙΦΕΡΕΙΑΣ ΑΝΑΤ. ΜΑΚΕΔΟΝΙΑΣ-ΘΡΑΚΗΣ» της ΣΑΕΠ 031 με ΚΑΕ: 2012ΕΠ03100002**, υπογεγραμμένες και με την φορολογική σφραγίδα του προσφέροντα, στην Δ/νση Τεχνικών Έργων ΠΕ Ροδόπης, (Φιλίππου 82, 69132 Κομοτηνή) έως την Παρασκευή 24 Μαρτίου και ώρα 14:30.

Πληροφορίες: κα Σοφία Πίτατζη, τηλ.2531353933

|  |  |
| --- | --- |
| **Κοινοποίηση**1. Γραφείο Περιφερειάρχη2. Γραφείο Αντιπεριφερειάρχη ΠΕ Ροδόπης3. Γραφείο Εκτελεστικής Γραμματέως**Ανάρτηση**1. Επίσημη ιστοσελίδα ΠΑΜΘ2. Πίνακας Ανακοινώσεων Δ/νσης Τεχνικών Έργων | **Ο ΠΡΟΪΣΤΑΜΕΝΟΣ****ΔΤΕ ΠΕ ΡΟΔΟΠΗΣ****ΔΕΡΝΕΚΤΣΗΣ ΚΩΝΣΤΑΝΤΙΝΟΣ****ΑΓΡ. ΤΟΠΟΓΡΑΦΟΣ ΜΗΧΑΝΙΚΟΣ** |